**Позив за обуке за писање бизнис плана за незапослена лица – самозапошљавање**

Општина Бач је започела са реализацијом пројекта **''Иновативан и одржив приступ тржишту рада за рањиве групе у општини Бач''** у оквиру програма техничке и финасијске подршке Министарству за рад, запошљавање, борачка и социјална питања у пилотирању иновативних решења за запошљавање која се пружа кроз Програм „Миграције за развој IIIˮ који реализује Deutsche Gesellschaft für Internationale Zusammenarbeit (ГИЗ), а финансира немачко Савезно министарство за економску сарадњу и развој.

Пројекат има за циљ стварање предуслова за социјалну интеграцију маргинализованих и теже запшљивих друштвених група у општини Бач у складу са потреба локалног тржиште рада. Овај пројекат представља наставак активности локалне самоуправе у Бачу и њене Канцеларије за локални економски развој на унапређењу запошљавања и запошљивости локалног становништва пре свега оних који припадају категорији теже запошљивих.

Једна од првих активности на пројекту је одржавање обука у области припреме и писања пословног/бизнис плана неопходног за конкурисање за субвенције за самозапошљавање. Такође, сва лица која буду похађала обуку за израду пословног плана и буду заинтересована за покретање сопственог посла на располагању ће имати стручну помоћ ментора који ће их водити кроз процес оснивања и почетног вођења фирме/предузетничке радње.

**Сви полазници обука ће бити у прилици да буду корисници бесповратних средстава/субвенције за набавку опреме за покретање сопственог посла – самозапошљавање.**

Циљна група пројекта и полазници обука су лица која припадају категроији теже запошљивих: нискоквалификована незапослена лица, лица која су старија од 50 година, дугорочно незапослена лица, пре свега жене, млади до 30 година, избегла и расељена лица, Роми, особе са инвалидитетом, радно способни корисници социјалне помоћи, супружници из породице у којој су оба супружника незапослена, самохрани родитељи и родитељи деце са сметњама у развоју и други.

**Општина Бач позива сва заинтересована незапослена лица да се пријаве за учешће у обукама за израду пословног плана које ће бити организоване у првој недељи фебруара 2023. године. Сви полазници ће добити цертификат о завршеној обуци који је неопходан за конкурс за самозапошљвање.**

**Теме и области обука за израду пословног плана:**

* Упознавање полазника са основама предузетништва;
* Оспособљавање полазника за развијање пословне идеје и писање пословног плана,
* Оспособљавање полазника за праћење финасијске стране пословања.
* Информација о субвенцијама за самозапошљавање

**Трајање и место обука:** Укупно трајање програма обука је два дана. Обуке ће бити одржане у Бачу, у малој сали Културног центра, Трг др Зорана Ђинђића бр. 2. Тачан термин и сатница обука биће јављени изабраним полазницима.

**Учешће на обукама је бесплатно а за све полазнике је обезбеђен ручак и надокнада путних трошкова (за полазнике из осталих насеља општине Бач**). Сви полазници који на обуке долазе из осталих насеља потребно је да сачувају рачун за купљено гориво.

**Рок за пријаву на обуке је уторак 31.01.2023. године.**

Сви заинтересовани могу се **пријавити у Општини Бач, у Канцеларији за локални економски развој, тел. 021/60770-075 локал 149, мобилни 064/8511916 или на mail:** **nikola.banjac@bac.rs****.** Пријаве се могу поднети и **лично у Општини Бач, канцеларија 208 (други спрат).**